b'\n_START_ARTICLE_\nJane Seymour (skuespiller)\n_START_SECTION_\nOpv\xc3\xa6kst\n_START_PARAGRAPH_\nSeymour blev f\xc3\xb8dt i Hayes, London, England, som datter af John Frankenberg, en engelsk obstetriker med polske og tyske r\xc3\xb8dder og Mieke (pigenavn van Trigt) Frankenberg, med r\xc3\xb8dder fra Holland. Seymour har 2 yngre s\xc3\xb8stre, Sally og Anne Gould. John d\xc3\xb8de i 1990, efter 40 \xc3\xa5rs \xc3\xa6gteskab og Mieke d\xc3\xb8de i 2007. Datteren tog kunsternavnet Jane Seymour, som ogs\xc3\xa5 er navnet p\xc3\xa5 Henrik 8. af Englands 3. kone, i alderen af 17 \xc3\xa5r. Hun dimitterede fra "Tring Park School for the Performing Arts" i Tring, Hertfordshire ogs\xc3\xa5 i England.\n_START_SECTION_\nKarriere\n_START_PARAGRAPH_\nSeymour har haft en lang karriere indenfor b\xc3\xa5de i film og tv, der begyndte i 1969 med en ukrediteret rolle i Richard Attenboroughs filmversion af Oh! What a Lovely War. Ikke l\xc3\xa6nge efter, efter giftede hun sig med Attenboroughs s\xc3\xb8n, Michael Attenborough. Hendes f\xc3\xb8rste store filmrolle, var som Lillian Stein, som j\xc3\xb8disk kvinde der leder efter et skjulested fra nazisterne, sammen med en kristen dansk familie i krigsdramaet fra 1970, The Only Way._NEWLINE_Fra 1972 til 1973, fik hun sin f\xc3\xb8rste store tv-rolle som Emma Callon in den succesfuld tv-serie The Onedin Line. Samtidig medvirkede hun som den kvindelige hovedrolle Prima i en 2-delt miniserie; Frankenstein: The True Story og som Winston Churchills elsker, Pamela Plowden, i filmen Young Winston, der ogs\xc3\xa5 er lavet af hendes svigerfar. Hun fik sin internationale debut som "Bond-pigen" Solitaire i Bond-filmen Live and Let Die fra 1973. IGN satte hende p\xc3\xa5 10. pladsen over Top 10 \xe2\x80\x93 Bond Babes ._NEWLINE_Hun havde kun 2 mindre tv-roller, inden hun fik rollen som prinsesse Farah i Sinbad and the Eye of the Tiger, den tredje del af Ray Harryhausens Sinbad-trilogi, i 1975. I 1978 spillede hun Serina i Battlestar Galactica og i 2 afsnit af den efterf\xc3\xb8lgende serie af samme navn, indtil hendes karakter blev dr\xc3\xa6bt. I 1981 fik hun rollen som Cathy Ames tv- miniserien af John Steinbecks East of Eden. Hun spillede ogs\xc3\xa5 rollen son en undercoveragent i tv-filmen Dallas Cowboys Cheerleaders._NEWLINE_I 1980 vendte Seymour tilbage til det store l\xc3\xa6rred i komedien Oh Heavenly Dog overfor  Chevy Chase og som Elise McKenna i den romantiske fantasifilm Somewhere in Time overfor Christopher Reeve. Seymour optr\xc3\xa5dte n\xc3\xb8gen i filmen fra 1984 Lassiter, sammen med Tom Selleck, men filmen blev en kommerciel fiasko. I 1987, optr\xc3\xa5dte Seymour i mandebladet Playboy, selvom hun rent faktisk ikke optr\xc3\xa5dt n\xc3\xb8gen. _NEWLINE_Seymour fik i 1988 rollen som den kvindelige hovedrolle i den 12-delte tv-miniserie War and Remembrance, hvor hun spillede Natalie Henry, en amerikansk, j\xc3\xb8disk kvinde, der er fanget i Europa under 2. verdenskrig. Serien var baseret p\xc3\xa5 den succesfulde roman af Herman Wouk og blev kendt for sin pr\xc3\xa6cise og grafiske skildring af holocaust. _NEWLINE_I 1989, i anledning af 200-\xc3\xa5rs dagen for den franske revolution, dukkede Seymour op i filmen La r\xc3\xa9volution fran\xc3\xa7aise (der b\xc3\xa5de er optaget p\xc3\xa5 engelsk og fransk). Seymour spiller den d\xc3\xb8mte franske dronning Marie-Antoinette og Seymours egne 2 b\xc3\xb8rn \xe2\x80\x93 Katherine og Sean \xe2\x80\x93 medvirker som dronningens b\xc3\xb8rn. _NEWLINE_Seymour fortsatte med at f\xc3\xa5 roller i tv og film, og den mest kendte er nok som Dr. Michaela "Mike" Quinn i serien Lille doktor p\xc3\xa5 pr\xc3\xa6rien og tv-films efterf\xc3\xb8lgerne. _NEWLINE_I 2004, havde hun adskillige g\xc3\xa6steoptr\xc3\xa6dner i  WB Network-serien Smallville, hvor hun spiller Genevieve Teague, den rige og intrigante mor til Jason Teague (Jensen Ackles). She also made a guest appearance on Law & Order: Special Victims Unit._NEWLINE_Seymour vendte tilbage til det store l\xc3\xa6rred i 2005 om Kathleen Cleary, der er kone til den fiktive U.S. Secretary of the Treasury William Cleary (Christopher Walken) i komedien Wedding Crashers. Hun vendte tilbage til den kortlivede WB-serie Modern Men, der blev optaget i for\xc3\xa5ret 2006. _NEWLINE_I efter\xc3\xa5ret 2006, g\xc3\xa6stemedvirkede Seymour som en jura-skolel\xc3\xa6rer i CBS-sitcommen How I Met Your Mother og som en rig klient i FOX\' drama Justice. I 2007, medvirkede hun i ABC\'s sitcom In Case of Emergency, som ogs\xc3\xa5 har Lori Loughlin og Jonathan Silverman p\xc3\xa5 rollelisten. Hun g\xc3\xa6stemedvirkede ogs\xc3\xa5 i ITVs tv-serie om Miss Marple: Ordeal By Innocence, baseret p\xc3\xa5 en af Agatha Christies b\xc3\xb8ger. Hun var ogs\xc3\xa5 deltager i 5. s\xc3\xa6son af Dancing with the Stars (den amerikanske udgave af Vild med dans)._NEWLINE_Seymour er i \xc3\xb8jeblikket at se for en i en reklamekampagne for en skotsk m\xc3\xb8belk\xc3\xa6de Reid Furniture i UK. I 2008 overtog hun Selina Scotts plads som det nye ansigt for skok\xc3\xa6den "Country Casuals".'